Невена Коканова е родена на 12 декември 1938 г. в Дупница :: е - Здраве и култура
Снимка: Невена Коканова
— И на инструктор не се отказва.
Диалог между Стефан Данаилов и Невена Коканова в "Дами канят"
Невена Коканова е българска актриса, наричана дълги години „първата дама на българското кино“.
Невена Коканова е родена на 12 декември 1938 г. в Дупница.
Майка ѝ е от известна австрийска аристократична фамилия, а баща ѝ е бил политически затворник в Белене.
Започва кариерата си като стажант-актриса на 18 години в средата на 1950-те в Ямболския театър, без да има специално образование.
Изиграва над 50 роли в киното.
Снима се за пръв път в ролята на Ема във филма „Години за любов“ (1957) на режисьора Янко Янков.
Невена Коканова изпълнява ролята на Ирина от екранизацията на романа „Тютюн“ (1962) (реж. Никола Корабов), България/СССР, Жана от „Инспекторът и нощта“ (1963) (реж. Рангел Вълчанов), Лиза от „Крадецът на праскови“ (1964) (реж. Въло Радев), Ана от „Карамбол“ (1966) (реж. Любомир Шарланджиев), Неда от „Отклонение“ (1967) (реж. Гриша Островски), Герда от „С дъх на бадеми“ (1967) (реж. Любомир Шарланджиев), Тинка от „Момчето си отива“ (1972) (реж. Людмил Кирков) и много други.
Блага Димитрова написва „Отклонение“ специално за нея. В нейна чест Министерство на културата и „Бояна Филм“ учредяват филмова награда, т. нар. „Награда на името на Невена Коканова“ за обещаващ филмов дебют на актриса. Неин съпруг е известният български режисьор Любомир Шарланджиев. Нейният брат Димитър Коканов също е актьор.
През 1976 г. е удостоена от Съюза на българските филмови дейци с голямата награда „Златна камера” за значителен принос в българското кино. През 1995 г. при раздаването на наградите на Съюза на българските филмови дейци по случай 100-годишнината на киното получава награда за цялостно творчество и изключителен принос в българската филмова култура.
През 1998 - 1999 г. получава Награда за цялостно творчество от Съюза на българските филмови дейци.
През 1999 г. е удостоена с орден „Стара планина“ първа степен.
Получава награди на Варненския фестивал.
Филмите с участие на Невена Коканова:
Иформационен портал Е - Здраве и култура Звездни рожденици
12-12-2019 | виж всички новини |